bg ru bg bg bg bg bg bg ru ru ru bg uk en en en ru bg bg bg bg bg bg ru ru ru bg uk en en en bg bg ru bg bg bg bg bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg bg bg bg bg bg bg bg en de bg bg bg bg bg bg bg bg hbs_cyr bg en bg bg bg bg en en
Как да планираме ремонт на кухня - Артисанс България [Блог]
Мебели за баня по поръчка
by Роберт П. in Дизайн, Интересно, Мебел
Кухнята е центърът и душата на всеки дом. Именно тя е първото нещо, което много купувачи оглеждат и обмислят когато избират новото си жилище. Добре ремонтираната и изглеждаща кухня може да повиши стойността на вашия имот и да бъде ключът към успешната му продажба.
Има няколко важни неща които първо трябва да обмислите, независимо дали искате да подготвите дома си за продажба, или пък сте решили да създадете малък оазис на уюта за вас и вашето семейство.
Да се справите сам сами с цял ремонт на кухня не е лека задача и изисква съответната подготовка и планиране.
В много от случаите ремонтът на кухнята се проваля поради това, че крайната цена се оказва значително по-висока от заложения бюджет или се появяват изненадващи довършителни работи, които надхвърлят първоначално предвидените срокове. Тайната за перфектното изпълнение на ремонта се състои в прецизното планиране.
# Планиране на ремонта
# Обмислете функционалността на кухнята
# Определяне на бюджет за ремонта на кухнята
# Размери и разположение
# Избор на цветова гама
# Плотове, шкафове и аксесоари
# Процесът по ремонта
# Електрическа и ВиК инсталации
Първото нещо което трябва да направите е да седнете и да обмислите внимателно какво всъщност желаете да постигнете като резултат. Вземете лист и химикал и запишете всичко, което искате да ремонтирате, подмените и обновите във вашата кухня. Това ще ви помогне да определите приоритетите си и да ограничите бюджета.
Решете дали искате повече пространство за съхранение или хранене, или пък да подмените уредите и пребоядисате стените.
Определете основните неща, които не ви харесват във вашата кухня към момента. Коя част се нуждае от спешен ремонт и има ли нужда да променяте цялостната визия на помещението? Важно е да приоритизирате необходимите ремонти и обновления.
Цялостното преоформяне на кухнята може да изисква доста повече работа отколкото сте очаквали, затова е отлична идея да се консултирате с професионалисти. Заплащането на такъв специалист винаги се отплаща в последствие, тъй като работата се извършва професионално и всички възникнали дефекти се отстраняват своевременно.
Но дори и да решите да се заемете сами с изпълнението, все пак е добра идея някой да огледа помещението и да ви даде експертно мнение. Не остявяйте нищо на случайността, потърсете и разгледайте различни възможности и ги обсъдете с вашия изпълнител преди началото на самата работа. Така може да добиете ясна представа за това какво предстои и колко ще ви струва!
Обмислете функционалността на кухнята
Кухнята е една от най-важните стаи във вашия дом. Основната ѝ цел е да бъде практична и лесна за употреба и поддръжка. За жалост много хора забравят този факт и отдават първостепенна важност на външния вид, опитвайки се да го открият като разглеждат снимки в социалните мрежи. Колкото и красиво да изглежда един нов моден дизайн на снимка, то определено не си струва да се лишим от пространство за съхранение или място на плота за да го постигнем. Винаги мислете за функционалността преди всичко.
Определяне на бюджет за ремонта на кухнята
Създайте си детайлен план за разходите и бъдете сигурни, че сте включили всички възможни харчове – наемане и заплащане на изпълнители, материали, пособия, аксесоари и други. За да бъдете подсигурени, добавете запас от 10-15% от крайната сума, която получите. Някои разходи се дължат на скрити повреди, които не могат да бъдат установени в началните етапи по ремонта на кухнята. Наложително е те да бъдат отстранени преди да продължите нататък, което води до натрупване на непредвидени разходи.
Ако ще купувате нови уреди или мебели мислете за тях като за дългосрочна инвестиция. Не попадайте в капана на изкушението да си купите евтини шкафове, които да се деформират под тежестта на домакинските ви принадлежности. Инвестирайте в по-скъпа, но качествена кухня по поръчка. Ако ще купувате нови уреди, то тогава изберете енергийно-ефективни. Те могат да струват повече при покупката, но със сигурност ще се изплатят с времето.
Както споменахме по-горе, някои от повредите не са очевидни от начало. Когато подовата настилка, стени или гипсокартон биват премахнати може да откриете щети, причинени от течове например. Ще се наложи да оправите и тях преди да продължите с проекта си. Освен в бюджета, тези непредвидени ремонти ви забавят във времето. Вероятно е и да имате нужда от други майстори, които да отстранят проблемите.
Преди да започнете работа вземете размерите на помещението, като имате предвид разположението на контактите, ВИК изводите, отворите за вентилация. Планирайте добре разположението на хладилника, мивката, ширма и фурната за да си паснат на място.
След като вземете размери трябва да помислите за това как ще бъде разположена самата кухня. Възможно е да бъде U-образна, L-образна (ъглова) или права (на една стена). Не взимайте прибързани решения. Функционалността, пространството и пропорциите са важни фактори, които трябва да обмислите при взимането на решение.
Ако наемете дизайнер или се свържете директно с производител на мебели бихте могли да си спестите тази горе-описана продцедура. Те имат грижата да водят целия ремонт на кухнята. Ще се заемат с взимането на размери и съставянето на чертеж и дизайн, като вашето задължение се свежда само до одобрението на крайната визия.
Избор на цветова гама
Когато избирате цветовата гама вземете предвид размера и осветеността на помещението. Освен за цвета на стените, трябва да помислите и за доброто съчетаване на цветовете на пода, лицата на шкафовете, плота, гърба зад мивката. За малки помещения е добре да използвате неутрални и светли цветове. Имайте предвид, че тъмните цветове карат помещението да изглежда по-малко.
Плотове, шкафове и аксесоари
Често един ремонт на кухня води след себе си и промяна на конфигурацията ѝ. Ако планирате да подмените плотове, шкафове или други аксесоари, винаги имайте предвид запазването на функционалността. Ако се нуждаете от повече място за съхранение поставете повече шкафове на ниво над главата. Поставете чекмеджета за приборите в близост до мивката. Преди всяко решение мислете за основната цел на помещението и се старайте да го направите максимално практично и лесно за употреба.
Изберете точните уреди за вас, мислейки за това колко голямо е вашето семейство и колко често готвите. Какво обичате да готвите, с колко и какви съдове и пособия разполагате също е от значение. Ако имате голямо семейство, инвестирайте в голям хладилник и качествена фурна. Ако готвите често е добре да имате и качествен ширм, който да отвежда миризмите.
Процесът по ремонта на кухнята
Сега, когато вече сте планирали всичко, е време да започнете самият ремонт на кухнята. Ако сте решили да правите голямо обновяване и ще наемате изпълнители, следете дали всичко върви по график. На първо време трябва да разкачите и изнесете всичко старо от помещението. Започнете реновирането от тавана, през стените и пода.
След това започва поставянето на шкафовете, плота и обемните електроуреди. Накрая се пристъпва към малките детайли като лайсни, водобрани, вратички, лунички за осветление и други. Ако сглобявате мебелите сами, внимателно четете и следвайте инструкциите на производителя.
Електрическа и ВиК инсталации
Когато става въпрос за електрическа или ВиК инсталации трябва на първо място да имате предвид личната си безопасност. По-добре оставете работата на професионалисти. Най-малкото – консултирайте се с елетротехник ако сте решили да се справяте сами с ремонта на кухнята.
Прекарването на ВиК също трябва да се направи професионално. Преди да започнете се запасете с правилните инструменти, кофи и парцали. Доброто свързване на тръбите и връзките ще ви предпази от бъдещи проблеми с течове и запушвания.
И бонус съвет – имайте доверие на хората, с които сте избрали да работите 🙂
Вашият имейл адрес няма да бъде публикуван. Задължителните полета са отбелязани с *
Запазване на името, имейл адреса и уебсайта ми в този браузър за следващия път когато коментирам.
Comment moderation is enabled. Your comment may take some time to appear.
© 2022 Артисанс България. Всички права запазени.
Този сайт използва бисквитки. Ако продължите да го използвате, вие се съгласявате с условията за ползване. Научи повече Приемам
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.